lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de oc en es lv lv lv lv lv lv lv lv lv lv sl es lv es lv sl lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Saeima noraida precīzāka kriminālsoda noteikšanu par kārtību rupji traucējošām viltus ziņām – ZZ.lv
Vārda dienas svin: Rodrigo, Rauls
andra.ozola@zz.lv - 24.02.2022 - 18:43
Saeima šodien noraidīja tieslietu ministra Jāņa Bordāna (JKP) un Tieslietu ministrijas (TM) iesniegto priekšlikumu grozījumiem Krimināllikumā, kas būtu paredzējis sodu par rupju sabiedriskās kārtības traucēšanu ar apzināti nepatiesām ziņām vai izdomājumiem.
Daļa opozīcijas un arī sabiedrības pārstāvji sociālajos tīklos bija pauduši bažas par to, kā šāds regulējums tiktu piemērots. Arī šodien Saeimas debatēs opozīcijas deputāti asi kritizēja iesniegto priekšlikumu, kā vērstu pret vārda brīvību.
Savukārt grozījumu atbalstītāji no koalīcijas deputātiem iepriekš bija skaidrojuši, ka piedāvātā norma neesot nekas jauns, bet precīzāk izteiktu jau spēkā esošo Krimināllikuma regulējumu par sodu par huligānismu. Līdz ar to TM virzītie grozījumi “skaidrākā valodā” būtu formulējuši jau pašlaik Krimināllikumā noteikto, iepriekš norādīja šodien noraidīto izmaiņu atbalstītāji.
Saeimas šodien noraidītie Bordāna un TM virzītie grozījumi to pieņemšanas gadījumā būtu paredzējuši Krimināllikumu ar jaunu pantu par “Nepatiesu ziņu un izdomājumu izplatīšanu”. Priekšlikuma pirmajā daļā bija piedāvāts noteikts, ka par rupju sabiedriskās kārtības traucēšanu, kas izpaužas apzināti nepatiesu ziņu vai izdomājumu publiskā izplatīšanā, traucējot cilvēku mieru, iestāžu vai uzņēmumu, vai organizāciju darbu sodītu ar brīvības atņemšanu uz laiku līdz trim gadiem vai ar īslaicīgu brīvības atņemšanu, vai ar sabiedrisko darbu, vai ar naudas sodu un ar probācijas uzraudzību uz laiku līdz trim gadiem vai bez tās.
Saturs turpināsies pēc reklāmas.
Neatbalstītajā priekšlikumā bija plānots noteikt, ka par šādu noziedzīgo nodarījumu, ja tas būtu izraisījis smagas sekas, varētu sodīt ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar sabiedrisko darbu, vai ar naudas sodu.
Tāpat bija iecerēts noteikt, ka, ja nodarījums izdarīts, izmantojot automatizētu datu apstrādes sistēmu, vai ja ar to radīts būtisks kaitējums, varētu sodīt ar brīvības atņemšanu uz laiku līdz četriem gadiem vai ar īslaicīgu brīvības atņemšanu, vai ar sabiedrisko darbu, vai ar naudas sodu un ar probācijas uzraudzību uz laiku līdz trim gadiem vai bez tās.
No koalīcijas politiķu, tajā skaitā juristu paustā secināms, ka, ņemot vērā šo Saeimas lēmumu, ka līdzīgos gadījumos varēs turpināt piemērot jau spēkā esošo Krimināllikuma 231.pantu par huligānismu, kurā noteikts sods par rupju sabiedriskās kārtības traucēšanu, kas izpaužas acīmredzamā necieņā pret sabiedrību vai bezkaunībā, ignorējot vispārpieņemtās uzvedības normas un traucējot cilvēku mieru, iestāžu vai uzņēmumu, vai organizāciju darbu.
Saturs turpināsies pēc reklāmas.
Asā hronika Citas ziņas
Par mātes slepkavību sievietei draud mūža ieslodzījums
Konstatē, ka uz viņa vārda noformēts telefons
Valsts policija aicina informēt par attēlā redzamo sievieti
Mēģinās panākt kriminālprocesa ierosināšanu pret pusaudzi, kura Jelgavā piekāva jaunāku meiteni
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.